ߓߊߕߍ߫ ߕߊߛߟߌ߬ߡߊ߲߫

ߕߊߛߟߌ߬ߡߊ߲߫ ߦߋ߫ ߖߌ߬ߣߍ߫ ߞߊ߬ߝߏ߬ߙߋ߲ ߘߏ߫ ߟߋ߬ ߘߌ߫ ߓߊߕߍ߫ ߣߝߊ߬ߖߌ߫ ߡߙߊ߬ߘߊ߰ߙߋ߲ ߣߌ߫ ߞߊ߲ߞߊ߲߫ ߡߙߊ߬ߓߊ߰ߘߊ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫. ߊ߬ ߦߋ߫ ߓߊߕߍ߫ ߡߊ߬ߣߌ߲߬ߞߊ߬ߡߏ߬ߙߌ߬ ߛߏ߫ ߁߂ ߟߎ߬ ߘߏ߫ ߟߋ߬ ߘߌ߫. ߊ߬ ߛߌ߰ߣߍ߲߫ ߦߋ߫ ߡߌߟߏ ߞߌߣߌ߲߫ ߓߟߏ ߟߋ߬ ߟߊ߫ ߓߊߕߍ߫ ߞߐ߭ߝߌ߬ߟߊ߬ߣߍ߲߫ ߣߌ߫ ߓߊߞߏ߲ߞߏ߫ ߞߘߐ߫ ߟߎ߫ ߕߍ߯ߟߊ ߟߋ߬ ߘߐ߫߸ ߞߊ߲ߞߊ߲߫ ߣߌ߫ ߛߌ߯ߙߌ߲߫ ߕߍ ߛߌߟߓߊ ߕߟߋ߬ߓߐ ߘߐ߫. ߞߎߘߍ߫ ߅߅ ߟߋ߬ ߦߴߊ߬ ߣߌ߫ ߞߊ߲ߞߊ߲߫ ߕߍ߫ߟߌ߬ߤߟߊ ߢߌ߲߬ ߠߎ߫ ߟߐ߲ߣߍ߲߫ ߦߋ߫ ߒ ߓߟߏ߫ ߞߊ߬ ߓߍ߲߬ ߦߋ߲߬ ߠߎ߬ ߦߋ߫ ߓߊߕߍ߫ ߣߝߊ߬ߖߌ߫ ߣߐ߬ߘߎ߮ ߟߋ߬ ߘߐ߫ .
 ߘߐ߬ߝߐ 
ߕߊߛߟߌ߬ߡߊ߲߫ ߦߋ߫ ߞߊ߬ߓߊ߫ ߛߏ ߟߋ߬ ߘߌ߫߸ ߡߍ߲ ߠߎ߬ ߥߟߌ߬ ߘߊ߫ ߥߏ߯ߡߋ߫ ߞߊ߬ ߓߊߕߍ߫ ߡߊߜߍ߲߫. ߊ߬ߟߎ ߟߋ߬ ߞߊ߬ ߥߏ߯ߡߋ߫ ߛߏ ߜߍ߲߭ ߕߍ߰ (ߒ ߓߋ߲ߓߊ߫) ߖߌ߬ߓߙߌߟߊ߫ ߞߊ߬ߓߊ ߞߐ߬ߢߐ (ߓߟߏ) ߟߊ߫. ߞߏ߬ߣߌ߲߬ ߞߊ߬ ߓߍ߲߬ ߦߋ߲߬ ߛߌ߰ ߦߌߟߊ ߜߟߍ߬ߦߊ ߡߊ߬ (ߞߎ߲߬ߞߘߎߡߊ߬ߣߍ߲ ߠߋ߬ ߕߘߍ߬ ߦߋ߫ ߡߐ߱ ߟߎ߬ ߞߍ߫ ߟߊ߫ ߝߍ߬ߕߐ ߘߌ߫)߸ ߏ߬ ߟߋ ߞߍ߫ ߘߊ߫ ߖߊ߬ߡߊ ߖߍ߲ߛߍ߲߫ ߞߎ߲ ߘߌ߫. ߖߍ߲ߛߍ߲ ߏ߬ ߟߋ ߞߵߊ߬ߟߋ ߓߐ߲ߛߐ߲ ߠߎ߬ ߝߋߝߋ߫߸ ߘߏ߫ ߟߎ߫ ߥߊ߫ ߘߴߊ߬ߟߎ߫ ߛߌ߰ ߝߘߋߘߎ߯ ߣߌ߫ ߞߎ߬ߙߊ߲߬ߞߐ߫ ߣߌ߫ ߛߊ߲ߞߊߙߊ߲߫ ߠߎ߫ ߘߐ߫߸ ߒ߬ߓߊ߬ ߏ߬ ߟߋ ߞߵߊ߬ߟߎ ߟߊߛߋ߫ ߓߊߕߍ߫. ߏ߬ ߘߏ ߟߎ߬ ߦߋ߫ ߓߊߕߍ߫ ߣߝߊ߬ߖߌ߫ ߣߌ߫ ߞߐ߬ߞߙߎ߬ߓߊ ߟߊ߫߸ ߊ߬ߟߎ ߥߊ߫ ߘߴߊ߬ߟߎ߫ ߛߌ߰ ߕߊߛߟߌ߬ߡߊ߲߫ߞߊ߬ߓߊ ߡߍ߲ ߠߎ߬ ߦߋ߫ ߓߊߕߍ߫ ߣߝߊ߬ߖߌ߫ ߣߌ߫ ߞߐ߬ߞߙߎ߬ߓߊ ߟߎ߬ ߟߴߏ߬ ߘߌ߫߸ ߏ߬ ߟߎ߬ ߣߴߊ߲ ߠߎ߬ ߖߍ߬ߘߍ ߟߋ߬ ߦߋ߫ ߛߌ߱ ߘߐ߫ ߦߋ߲߬߸ ߊ߲ ߠߎ߬ ߦߴߊ߬ ߞߊ߬ߟߊߡߊ߬ ߏ߬ ߟߎ߫ ߖߍ߬ߘߍ ߛߋߟߎ ߟߋ߬ ߡߊ߬. 

ߊ߬ߟߎ ߦߋ߫ ߣߊ߬ ߟߊ߫ ߕߎ߬ߡߊ ߡߍ߲ ߠߊ߫߸ ߏ߬ ߞߵߊ߬ ߕߍ߬ߘߍ߫ ߟߋ߬ ߓߊߞߏ߲ߞߏ߫ ߞߘߐ߫ ߓߘߴߊ߬ߟߎ ߛߌ߰ߝߏ߲ ߏ߬ ߓߍ߯ ߘߌ߫ ߞߐ߭ߝߌ߬ߟߊ߬ߣߍ߲߫ ߡߊ߬߸ ߏ߬ ߟߎ߫ ߟߋ߬ ߝߣߊ߫ ߞߊ߬ ߦߋ߲߬ ߘߌ߫ ߊ߬ߟߎ ߝߣߊ߫ ߡߊ߬, ߏ߬ ߟߋ ߓߍ߲߭ ߣߴߊ߬ ߜߟߌߦߊ ߦߋ߫ ߛߏ߫ ߝߌ߬ߟߊ ߏ߬ ߟߎ߬ ߣߌ߫ ߢߐ߲߯ ߕߍ߫. ߕߊߛߟߌ߬ߡߊ߲ߞߊ ߟߎ߬ ߓߍ߯ ߦߋ߫ ߛߌ߬ߟߊ߬ߡߊ ߟߎ߬ ߟߋ߬ ߘߌ߫ߞߎߡߊ ߢߌ߲߬ ߠߎ߬ ߢߊߝߐ߫ ߘߊ߫ ߒ ߢߍ߫ ߞߐ߬ߝߌ߬ߟߊ߬ߣߍ߲߬ߞߊ ߟߎ߬ ߟߋ߬ ߓߟߏ߫. 

 ߞߎ߲߬ߠߊ߬ߛߌ߰ߟߌ 
ߖߌ߬ߣߍ߫ ߣߊ߬ ߘߍ߲ߖߘߍߟߦߊ ߕߊ߬ ߟߊ ߁߉߅߈ ߠߊ߫߸ ߛߏߕߌ߮ ߥߟߊ߫ ߘߎ߰ߕߌ߰ ߞߏ ߟߎ߬ ߥߟߌ߬ߣߍ߲߸ ߊ߬ߟߎ ߣߌ߫ ߞߐ߭ߝߌ߬ߟߊ߬ߣߍ߲߫ ߣߌ߫ ߓߊߞߏ߲ߞߏ߫ ߞߘߐ߫ ߣߌ߫ ߛߏ߬ߦߌ߬ߟߊ߫ ߟߎ߫ ߟߋ߬ ߕߘߍ߬ ߦߋ߫ ߘߍ߬ ߟߊ߫ ߞߋߟߋ߲߫ ߠߴߏ߬ ߕߎ߬ߡߊ ߟߊ߫߸ ߤߊ߲߯ ߊ߬ߟߎ߫ ߘߐ߲߰ߘߐ߰ߣߍ߲߫ ߝߘߊ߫ ߘߊ߫ ߞߵߊ߬ߟߎ߫ ߞߍ߫ ߘߍ߲ߖߘߍߟߊ ߘߌ߫. 

ߒߠߋ ߞߏ߬ߣߌ߲߬ ߕߴߛߋ߫ ߦߙߐ ߣߌ߲߬ ߝߊߙߊ߲ߝߊ߯ߛߌ߫ ߟߊ߫߸ ߊ߬ ߟߐ߲ߓߊ߮ ߟߎ߬ ߟߊ߫ ߘߍ߬ߡߍ߲߬ߠߌ߲ ߞߊ߬ߣߌ߲߬ߣߍ߲߫ ߦߋ߫. 

 ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ 
ߕߊߛߟߌ߬ߡߊ߲߫ ߛߐ߬ߘߐ߲ ߓߌ߲ߓߌ߲ߣߍ߲߫ ߦߋ߫ ߛߍ߬ߣߍ ߣߌ߫ ߞߟߏߝߋ߲ߦߊ ߟߋ߬ ߡߊ߬߸ ߊ߬ ߣߌ߫ ߣߊߞߐ ߣߌ߫ ߛߎ߲ߡߙߊ ߣߌ߫ ߛߋ߬ ߕߟߎ ߟߎ߬. 

 ߛߎ߬ߡߊ߲ ߛߎ߯ߦߊ ߢߌ߲߬ ߠߎ߫ ߟߋ߬ ߦߴߊ߬ߟߎ߫ ߟߊ߫ ߛߍ߬ߣߍ ߞߐ ߘߌ߫: ߡߊ߬ߟߏ߸ ߞߊ߬ߓߊ (ߢߐ߭)߸ ߝߊߣߌ߲߸ ߊ߬ ߣߌ߫ ߕߌ߬ߦߊ ߟߎ߫. 
 ߣߊߞߐ߫ ߞߏ ߞߎ߲߭ ߠߊ߫ ߛߊ߫: ߊ߬ߟߎ߬ ߟߊ߫ ߣߊߞߘߐߝߋ߲ ߞߐ ߦߋ߫ ߖߊ߬ߓߊ ߟߋ߬߸ ߊ߬ ߣߌ߫ ߜߎ߬ߛߎ߲ ߠߎ߬. 
 ߞߟߏߝߋ߲ߦߊ ߡߊ߬ߘߎ߮ ߘߐ߫ ߛߊ߫: ߣߌ߬ߛߌ߸ ߛߊ߱߸ ߓߊ߭߸ ߊ߬ ߣߌ߫ ߛߌ߬ߛߍ ߟߎ߫.

 ߦߟߌߡߊߛߙߋ ߟߎ߬ 
ߦߌߟߡߊ:ߖߌ߬ߣߍ߬ ߛߏ
ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲
ߦߌߟߡߊ:ߞߊ߲ߞߊ߲߫ ߕߌ߲߬ߞߎߘߎ߲
ߦߌߟߡߊ:ߓߊߕߍ߫ ߕߊߛߟߌ߬ߡߊ߲߫
ߦߌߟߡߊ:ߓߊߕߍ߫